Radioshow

Radioshow – satyrinis Lietuvos audiovizualinis projektas. Autoriai – Algis Ramanauskas ir Rimas Šapauskas.

Pasižymėdavo socialine kritika, visuomenės ydų pašiepimu.

 Istorija 

1992 m. pirmąsias laidas ištransliavo M-1, vėliau „Radiocentras“.https://zmones.15min.lt/naujiena/radioshow-kurejai-a-ramanauskas-ir-r-sapauskas-velnias-buvo-juokinga-KOBrWZO3QXD Vėliau duetas persikelė į radiją „Ultra Vires“ (Kaunas).

1995 m. lapkritį „Radioshow“ debiutavo LNK eteryje, personažus vaizduodami lėlėmis (autorius - Gintaras Znamierowski).https://www.15min.lt/naujiena/laisvalaikis/ivairenybes/internete-pasirodys-kitoks-ir-naujas-radioshow-61-57386 1997–1999 m. laidos rodytos per BTV. Vėliau naujų TV laidų nebesukurta. 2008 m. ankstesnės TV laidos kartotos per „Liuks!“.https://www.15min.lt/zmones/naujiena/lietuva/per-liuks-televizija-kultinio-radioshow-retrospektyva-1050-9653

2004 m. pavasarį – vasarą, laidos transliuotos „Užupio radijuje“,https://www.delfi.lt/veidai/zmones/prie-arbatos-su-algiu-greitai-saipymasis-is-tradiciniu-vertybiu-nemaiso-buti-konservatoriumi.d?id=4100251 vėliau radijuje Vox Maris (Klaipėda). 

Duo sukūrė ir kitų projektų, pvz. laidas „Orbita“, „ZbTV“https://www.delfi.lt/veidai/zmones/algis-greitai-laukia-kol-jo-sunus-parazitas-ims-kalbeti.d?id=15764807, „Ragai“.https://www.delfi.lt/veidai/zmones/aramanauskas-greitai-buciau-tapes-karo-lakunu.d?id=7088507

Rengė pasirodymus ir kaip roko grupė. 2002 m. laimėjo Radiocentro apdovanojimą „geriausia roko grupė“.https://www.delfi.lt/veidai/muzika/radiocentro-apdovanojimuose-daugiausiai-prizu-gavo-skamp.d?id=756373

 Personažai ir atlikėjai 
 Pagrindiniai 
 Bronius – mokytojas, kalbininkas-keikūnas (A. Ramanauskas)
 Česlovas – buvęs mokytojas (R. Šapauskas)
 Senis Albinas – dešinės radikalas, vėliau vatnikas (A. Ramanauskas)
 Zbygniewas – tuteišis, padangų vagis iš Nemenčinės (A. Ramanauskas)
 Mindaugas/Mindė (vėliau Budulis)http://www.mediaforumas.lt/poziuris/978-r-sapauskas-su-kvailio-kauke-galima-parodyti-tai-ka-visi-galvoja-tik-viesai-neissako – agresyviai intonuojanti paršo galva (R. Šapauskas)https://www.delfi.lt/veidai/muzika/radioshow-kurejus-ikvepia-net-serveteles.d?id=528420https://www.lrytas.lt/zmones/tv-antena/2012/09/24/news/r-sapauskas-apie-draugyste-su-a-ramanausku-greitai-mes-kaip-grupe-depeche-mode-riejames-bet-vis-tiek-esame-kartu--5190914
 Igoris – tūžmingas rusakalbis, nelegalia veikla užsiimantis Zbygniewo pusbrolis (R. Šapauskas)https://www.diena.lt/naujienos/nuomones/nuomones-klaipeda/tiesos-sakymas-ne-patycios-1120354

 Antraeiliai 
 Filadelfijus – neprofesionalus, krizenantis, jaunas žurnalistas; prototipas – diktorius Vidas Linkevičius (R. Šapauskas)
 Slavikas – baltarusis iš Maladečinos
 Dr. Almantas – gydytojas–gėjus (A. Ramanauskas)
 Dujokaukė Kiulamae – lietuvių nemėgstantis estas
 Vanga – bulgarų aiškaregė.

 Diskografija 
 1994 m. – Radioshow (MC)
 1995 m. – Unplugged (MC)
 1995 m. – Radioshow 2 (MC)
 1996 m. – Plugged (MC)
 1997 m. – 2000 (CD, MC)
 2000 m. – Underground (CD, MC)https://www.delfi.lt/veidai/muzika/algis-greitai-pristatydamas-radioshow-albuma-daug-keiksis.d?id=294119https://www.delfi.lt/veidai/muzika/isleide-nauja-albuma-radioshow-ruosiasi-i-seima.d?id=297018
 2001 m. – Raštai (CD, MC)
 2005 m. – Kronikos #1 (CD)
 2005 m. – Kronikos §2 (CD)https://www.delfi.lt/veidai/muzika/radioshow-isleido-antrasias-kronikas.d?id=8196180

 Literatūra 
 Mindaugas Peleckis. Lietuvos rokas. Ištakos ir raida. Mintis. Vilnius. 2011. P. 311–312

 Šaltiniai 

Kategorija:LNK laidos
Kategorija:BTV laidos
Kategorija:Humoro laidos